Ρόμπερτ Λη

Ο Ρόμπερτ Έντουαρντ Λη (αγγλικά: Robert Edward Lee, 19 Ιανουαρίου 1807 – 12 Οκτωβρίου 1870) ήταν αρχηγός των δυνάμεων του Νότου στον Αμερικανικό Εμφύλιο Πόλεμο και καταγόταν από τη Βιρτζίνια. Ήταν εναντίον της δουλείας. Η φοβερή στρατιωτική του ικανότητα έφερε τον αδύναμο Νότο στα πρόθυρα της Ουάσινγκτον, ενώ το όνομα του έγινε συνώνυμο του Νότου. Έχαιρε βαθιάς εκτίμησης και στους στρατιώτες του Βορρά. Κατά την ημέρα της παράδοσης του Νότου οι βόρειοι τον ασπάστηκαν ως δικό τους αρχηγό. Έχασε από προσωπικό του λάθος την κρίσιμη μάχη στο Γκέττυσμπεργκ και από συγκυρία πιθανόν και αυτόν τον ίδιο τον πόλεμο. Θεωρείται η πιο σημαντική προσωπικότητα του Αμερικανικού Εμφυλίου. 

Το τέλος της 36ετούς καριέρας του τον βρήκε διοικητή στην φρουρά του Τέξας και την ώρα της απόσχισης οι Τεξανοί τον διώχνουν σαν εκπρόσωπο της κυβέρνησης των ΗΠΑ. Στη συνέχεια, τον διάλεξε ο αρχιστράτηγος Ουίνφηλντ Σκοτ που τον εκτιμούσε σαν τον καλύτερο στρατιώτη που είχε ποτέ, να του αναθέσει την διαδοχή του στη στρατιωτική ηγεσία του Βορρά. Ο Λη απάντησε ότι αν η Βιρτζίνια αποσχιστεί, όπως αναμενόταν, τότε δεν θα μπορούσε να σηκώσει το σπαθί ενάντια στα παιδιά του. Ο Σκοτ, λυπημένα, δήλωσε ότι δεν περίμενε άλλη απάντηση από έναν τέτοιο ακέραιο χαρακτήρα. Ο Λη επέστρεψε στην Βιρτζίνια και τελικά δέχτηκε μια θέση συμβούλου στο επιτελείο του Νότου όπως άρμοζε σε ένα άτομο της προχωρημένης ηλικίας του. Τα λόγια του για το πως έβλεπε την εξέλιξη του πολέμου υπήρξαν προφητικά: «Ο Νότος δεν συνειδητοποιεί τα τεράστια υλικά αποθέματα του Βορρά και ο Βορράς δεν συνειδητοποιεί το πείσμα για αντίσταση του Νότου». 

Πάντως οι στρατιωτικοί ελιγμοί των νοτίων στρατηγών Λη, Τζάκσον, Λόνγκστρητ, Έρλυ και Στιούαρτ έμειναν στην στρατιωτική ιστορία, ενώ για τους βόρειους στρατηγούς ελάχιστα πράγματα μνημονεύονται, διότι άλλαζαν συχνά λόγω των στρατιωτικών τους αποτυχιών και δεν μπορούσαν να εκμεταλλευθούν την ποσοτική υπεροχή τους σε εξοπλισμό και στρατό. Κατά τον τραυματισμό του επίσης ικανού νότιου στρατηγού Τζάκσον, που τελικά έχασε το αριστερό του χέρι, ο Λη είχε πει χαρακτηριστικά: «Εκείνος έχασε το αριστερό του κι εγώ το δεξί μου χέρι!»

Ο Λη αντέγραψε την τακτική του Ναπολέοντα Α΄ Βοναπάρτη. Έτσι χώριζε τον στρατό του σε δύο η τρία τμήματα, αναγκάζοντας τον αντίπαλο να διασπάσει τις δυνάμεις του αντίστοιχα για να μην βρεθεί εκτεθειμένος. Στη συνέχεια, ανακάλυπτε το αδύνατο σημείο του εχθρού και με μία γρήγορη αναδιάταξη δυνάμεων επετίθετο εκεί. Για την επιτυχία του σχεδίου όμως απαιτούνταν δύο θεμελιώδεις προϋποθέσεις: α) ο αρχιστράτηγος έπρεπε να έχει καλή πληροφόρηση των αντιπάλων θέσεων και β) να έχει μεγάλη εμπιστοσύνη στους διοικητές των μονάδων του, ότι είχαν κατανοήσει πλήρως το σχέδιο και θα δρούσαν άμεσα όταν θα ερχόταν η ώρα να κτυπήσουν. Σε αντίθετη περίπτωση η σύγχυση ήταν η μόνη κατάληξη. Στην κρίσιμη μάχη του Γκέττυσμπεργκ ο Λη έχασε την επαφή με το ιππικό του και μαζί με αυτό και την πληροφόρηση για την ανάπτυξη του εχθρού.

 Παραπομπές 

 Βιβλιογραφία 














 Ιστοριογραφία 
 Foner, Eric. "The Making and the Breaking of the Legend of Robert E. Lee", The New York Times, August 28, 2017.

 Περαιτέρω ανάγνωση 



 Guelzo, Allen C. (2021). Robert E. Lee: A Life. New York: Knopf. 



 Reeves, John (2018). The Lost Indictment of Robert E. Lee: The Forgotten Case Against an American Icon. Lanham, MD: Rowman and Littlefield.



 Εξωτερικοί σύνδεσμοι 


 Biographical article by Stanley L. Klos
 Obituary of Robert E. Lee, from a Northern point of view. The New York Times, October 13, 1870.
 Robert E. Lee – An American Experience documentary.
 Letter from Dwight Eisenhower about Lee 

 Πρωτογενείς πηγές 
 Original Historical Letters: Lincoln Refuses Lee's Armistice Shapell Manuscript Foundation.
 Interactive Animation of the Battle of Gettysburg – A chronicle of the 3-day battle, it also touches on Lee's tactical strategies during the American Civil War.
 Correspondences of Robert E. Lee during the American Civil War – held in the Walter Havighurst Special Collections, Miami University.


 Stuart A. Rose Manuscript, Archives, and Rare Book Library, Emory University: Robert E. Lee collection, 1835–1869

 Μνημεία 
 University Chapel at Washington and Lee University where Robert E. Lee is buried

Κατηγορία:Αμερικανοί στρατιωτικοί
Κατηγορία:Αμερικανικός Εμφύλιος Πόλεμος